**รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต**

เสนอต่อ ผู้ถือหุ้นและคณะกรรมการของบริษัท บริษัท ทาพาโก้ จำกัด (มหาชน)

ข้าพเจ้าได้สอบทานงบฐานะการเงินรวมและงบฐานะการเงินเฉพาะกิจการ ณ วันที่ 30 เมษายน 2567 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับงวดสามเดือนและหกเดือนสิ้นสุดวันที่   
30 เมษายน 2567 งบการเปลี่ยนแปลงส่วนของผู้ถือหุ้นรวมและงบการเปลี่ยนแปลงส่วนของผู้ถือหุ้นเฉพาะกิจการ และ  
งบกระแสเงินสดรวมและงบกระแสเงินสดเฉพาะกิจการสำหรับงวดหกเดือนสิ้นสุดวันเดียวกัน และหมายเหตุประกอบข้อมูลทางการเงินระหว่างกาลแบบย่อของบริษัท ทาพาโก้ จำกัด (มหาชน) และบริษัทย่อย และเฉพาะกิจการของ บริษัท ทาพาโก้ จำกัด (มหาชน) ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

**ขอบเขตการสอบทาน**

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” การสอบทานดังกล่าวประกอบด้วยการใช้วิธีการสอบถามบุคลากร ซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชี ทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้น ข้าพเจ้าจึงไม่อาจแสดงความเห็นต่อข้อมูลทางการเงินระหว่างกาลที่สอบทานได้

**ข้อสรุป**

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า

**ข้อมูลและเหตุการณ์ที่เน้น**

ข้าพเจ้าขอให้สังเกตหมายหมายเหตุประกอบงบการเงินข้อที่ 4 ซึ่งระบุว่า ในวันที่ 11 เมษายน 2567 กรรมการผู้มีอำนาจบริหารของบริษัทย่อยดังกล่าว ได้จัดทำหนังสือร้องขอต่อศาลเมือง Kristianstads tingsrätt ประเทศสวีเดน เพื่อให้บริษัทย่อยดังกล่าวเข้าสู่กระบวนการล้มละลาย อันเนื่องมาจาก บริษัทขาดสภาพคล่องโดยถาวร ตามกฎหมายของประเทศสวีเดน ศาลจึงสั่งให้การล้มละลายเป็นผลทันที และได้พิจารณาแต่งตั้งผู้พิทักษ์ทรัพย์ในวันเดียวกัน จากเหตุการณ์ดังกล่าวส่งผลให้บริษัทใหญ่สูญเสียการควบคุมบริษัทย่อย และบริษัทย่อยจึงไม่ได้ถูกรวมงบการเงินในงบการเงินรวมของกลุ่มอีกต่อไป ดังนั้น ข้อมูลทางการเงินของบริษัทย่อยจึงถูกจัดทำขึ้นภายใต้คำสั่งของผู้พิทักษ์ทรัพย์ ทำให้บริษัทย่อยไม่สามารถจัดทำข้อมูลทางการเงินให้มีวันสิ้นงวดบัญชีเดียวกับบริษัทใหญ่ หรือใช้เกณฑ์การบัญชีเดียวกัน (จัดทำบนเกณฑ์การบัญชีที่ไม่ใช่เกณฑ์การดำเนินงานต่อเนื่อง) หรือในรูปแบบเดียวกันได้ เมื่อวันที่ 12 เมษายน 2567 ผู้พิทักษ์ทรัพย์ได้เป็นผู้เก็บรวบรวมข้อมูลทางการเงินของบริษัทย่อยทั้งหมด และดำเนินการจัดทำรายงานทรัพย์สินครั้งแรกลงวันที่ 29 พฤษภาคม 2567 การสูญเสียอำนาจควบคุมบริษัทย่อยในวันที่ 11 เมษายน 2567 และการไม่นำบริษัทย่อยดังกล่าวมารวมในงบการเงินรวม ส่งผลให้เกิดกำไรจากการสูญเสียการควบคุม เป็นจำนวนเงิน 191.38 ล้านบาท ซึ่งแสดงไว้ในงบกำไรขาดทุนเบ็ดเสร็จรวมสำหรับงวดสามเดือนและหกเดือนสิ้นสุดวันที่ 30 เมษายน 2567 นอกจากนี้ ขาดทุนสุทธิจากการดำเนินงานที่ยกเลิก - หลังหักภาษีเงินได้ เกิดจากการจำหน่ายโดยการสูญเสียการควบคุมของส่วนงานดำเนินงาน จนถึงวันที่สูญเสียการควบคุม จำนวน 3.67 ล้านบาท และจำนวน 356.23 ล้านบาท ซึ่งแสดงอยู่ในงบกำไรขาดทุนเบ็ดเสร็จรวมสำหรับงวดสามเดือนและหกเดือนสิ้นสุดวันที่ 30 เมษายน 2567 ตามลำดับ ทั้งนี้ความเห็นของข้าพเจ้าไม่ได้เปลี่ยนแปลงไปเนื่องจากเรื่องนี้

(ปิตินันท์ ลีลาเมธวัฒน์)

ผู้สอบบัญชีรับอนุญาต

เลขทะเบียน 11133

บริษัท พีเคเอฟ ออดิท (ประเทศไทย) จำกัด

กรุงเทพมหานคร

25 ธันวาคม 2568